विकसित देशका सामाजिक सुरक्षा कार्यक्रमहरू योगदानमा आधारित छन्, नेपालमा जस्तो जनताले संचय गर्नु नपर्ने वा भार सरकारमा मात्र पर्ने प्रकृतिको होइन । आर्थिक रूपमा सक्रिय रहँदा कर वा योगदानबापत रकम भुक्तानी गरी निश्चित उमेरपछि वा अवस्थामा त्यसको लाभ लिने व्यवस्था सबभन्दा राम्रो समाधान हो । किसानहरूलाई पनि निश्चित प्रावधानबाट योगदानमूलक प्रणालीमा आबद्ध गर्न सकिन्छ । राज्यले अहिले गरिरहेको लगानी यस्तै कमजोर वर्गको लागि योगदानमा सहयोग गर्ने हुनुपर्छ ।
